ตำบลเปือยใหญ่

ตำบลเปือยใหญ่ เป็นตำบลหนึ่งตั้งอยู่ทางทิศตะวันตกเฉียงเหนือของอำเภอโนนศิลา มีทั้งหมด 8 หมู่บ้าน องค์กรปกครองส่วนท้องถิ่นในพื้นที่ คือ องค์การบริหารส่วนตำบลเปือยใหญ่ ครอบคลุมพื้นที่ตำบลเปือยใหญ่ทั้งตำบล

**ประวัติ**
สาเหตุที่ชื่อ "เปือยใหญ่" เพราะมีบ้านเปือยใหญ่เป็นจุดศูนย์กลางของตำบล โดยมีชุมชนอยู่อย่างหนาแน่นและมีต้นเปือยใหญ่เป็นสัญลักษณ์ประจำหมู่บ้าน โดยเชื่อว่าบ้านเปือยใหญ่นั้น มีมานานเมื่อครั้งในสมัยเมืองชลบถวิบูลย์ เพราะชุมชนแถบนี้ตามหลักฐานตำบลเปือยใหญ่มีมานานก่อนตำบลข้างเคียง แต่เมื่ออำเภอชนบทถูกทางราชการยุบรวมเข้ากับอำเภอบ้านไผ่ จึงเริ่มปรากฏหลักฐานชัดเจน
ตำบลเปือยใหญ่ แต่เดิมนั้นขึ้นอยู่ในการปกครองของอำเภอบ้านไผ่ ตำบลที่แยกออกจากตำบลเปือยใหญ่ คือ ตำบลโนนศิลา ตำบลหนองปลาหมอ ตำบลโนนแดง (แยกออกจากตำบลโนนศิลาอีกที) โดยมีประกาศเมื่อวันที่ 5 กรกฎาคม พ.ศ. 2516 ให้จัดตั้งเป็น สภาตำบลเปือยใหญ่
ต่อมาเมื่อปี พ.ศ. 2539 ทางกระทรวงมหาดไทยได้ประกาศจัดตั้ง กิ่งอำเภอโนนศิลา อำเภอบ้านไผ่ ตำบลเปือยใหญ่จึงได้โอนมารวมอยู่ในการปกครองของกิ่งอำเภอโนนศิลา และเป็น อำเภอโนนศิลา ในปัจจุบัน จนกระทั่งเมื่อวันที่ 16 ธันวาคม พ.ศ. 2539 สภาตำบลเปือยใหญ่ ได้รับประกาศจากกระทรวงมหาดไทยให้เปลี่ยนฐานะจากสภาตำบลเป็นองค์การบริหารส่วนตำบล โดยจัดเป็นองค์การบริหารส่วนตำบลขนาดกลาง (ชั้น 3) จนถึงปัจจุบัน

**ภูมิศาสตร์**
ตำบลเปือยใหญ่ตั้งอยู่ทางทิศตะวันตกเฉียงเหนือของอำเภอโนนศิลา มีลักษณะภูมิประเทศเป็นพื้นที่ราบสูงสลับกับที่ลุ่มเป็นบางแห่ง พื้นที่ส่วนใหญ่เป็นที่ดอน ส่วนที่ราบดินส่วนใหญ่มีปัญหาคือดินจืด ดินเค็ม ดินมีกรวดทราย ไม่มีแม่น้ำสายสำคัญไหลผ่าน แต่มีหนองน้ำขนาดใหญ่ไว้เก็บกักน้ำเพื่อใช้ในการเกษตร คือ หนองนาฮี ซึ่งตั้งอยู่ที่หมู่ที่ 5 บ้านชาติ

**อาณาเขต**
ตำบลเปือยใหญ่มีอาณาเขตติดต่อกับเขตการปกครองข้างเคียงดังต่อไปนี้ (ติดกับตำบลในจังหวัดขอนแก่นทุกทิศทาง)- ทิศเหนือ ติดกับตำบลเมืองเพีย อำเภอบ้านไผ่ และตำบลชนบท (ติดกับเขตเทศบาลตำบลชลบถวิบูลย์) อำเภอชนบท- ทิศตะวันออก ติดกับตำบลโนนแดง อำเภอโนนศิลา- ทิศใต้ ติดกับตำบลหนองปลาหมอ (ติดกับเขตองค์การบริหารส่วนตำบลหนองปลาหมอ) อำเภอโนนศิลา- ทิศตะวันตก ติดกับตำบลกุดเพียขอม อำเภอชนบท

**การเมืองการปกครอง**

**การปกครองส่วนภูมิภาค**
ตำบลเปือยใหญ่ อำเภอโนนศิลา จังหวัดขอนแก่น แบ่งการปกครองออกเป็น 8 หมู่บ้าน ประกอบด้วย

**การปกครองส่วนท้องถิ่น**
ตำบลเปือยใหญ่ อำเภอโนนศิลา จังหวัดขอนแก่น ประกอบด้วยองค์กรปกครองส่วนท้องถิ่น 1 แห่ง คือ องค์การบริหารส่วนตำบลเปือยใหญ่ ครอบคลุมพื้นที่ตำบลเปือยใหญ่ทั้งตำบล- คณะผู้บริหาร
** นายกองค์การบริหารส่วนตำบลเปือยใหญ่ 1 คน คือ นายสุรพงค์ ถวิลวงษ์ 
** รองนายกองค์การบริหารส่วนตำบลเปือยใหญ่ 2 คน คือ นายเชาวลิต ตรีศรี และนายสวัสดิ์ ถวิลวงษ์
** เลขานุการนายกองค์การบริหารส่วนตำบลเปือยใหญ่ 1 คน คือ นางจารุณีย์ พลทองวิจิตร- สมาชิกสภา สภาองค์การบริหารส่วนตำบลเปือยใหญ่

**ประชากร**
ตำบลเปือยใหญ่ อำเภอโนนศิลา จังหวัดขอนแก่น ประชากรเรียงลำดับดังต่อไปนี้

**การศึกษา**
ตำบลเปือยใหญ่มีศูนย์พัฒนาเด็กเล็ก 1 แห่ง ดังนี้- ศูนย์พัฒนาเด็กเล็ก องค์การบริหารส่วนตำบลเปือยใหญ่

**ผลิตภัณฑ์ชุมชน**
ตำบลเปือยใหญ่มีกลุ่มอาชีพ ดังนี้- ทอผ้าไหม หมู่ 5 บ้านชาติ กลุ่มสตรีทอผ้าไหม หมู่ 5 บ้านชาติ จำนวนสมาชิก 20 คน โดยเป็นการรวมกลุ่มของสตรีในหมู่บ้าน เมื่อปี พ.ศ. 2539 เพื่อดำเนินกิจกรรมที่เป็นประโยชน์ และส่งเสริมอาชีพสตรีภายในหมู่บ้าน ต่อมาได้ระดมทุนโดยการออกหุ้น ๆ ละ 100 บาท เพื่อรวมกันจัดตั้เนกลุ่มสตรีทอผ้าไหมขึ้น- หมี่ลายนกยูงและลายผักแว่น หมู่ 1 บ้านเปือยใหญ่ เป็นกลุ่มสตรีในหมู่บ้านที่เป็นแม่บ้านใช้เวลาว่างจากการประกอบอาชีพ รวมกันผลิตผ้าไหมเพื่อพัฒนาฝีมือในการผลิตให้ได้มาตรฐาน อาชีพหลัก ทำนา อาชีพเสริม ทำหัตถกรรม- ผ้าฝ้ายมัดหมี่ หมู่ 2 บ้านเปือยใหญ่- ทอผ้าฝ้าย หมู่ 2 บ้านเปือยใหญ่

**อ้างอิง**

**แหล่งข้อมูลอื่น**
  เว็บไซต์องค์การบริหารส่วนตำบลเปือยใหญ่
เปือยใหญ่
เปือยใหญ่
เปือยใหญ่